钦定古今图书集成/明伦汇编/官常典/第731卷 > 杨居仁
## 钦定古今图书集成/明伦汇编/官常典/第731卷 > 杨居仁

按《金史完颜赛不传》：吏部郎中杨居仁上封事，言宰
相宜择人。上语大臣曰：“相府非其人，御史谏官当言，
彼吏曹何与于此？”尚书左丞颜盏世鲁素嫉居仁，亦
以为僭，赛不徐进曰：“天下有道，庶人犹得献言，况在
郎官。陛下有宽弘之德，故不应言者犹言。使其言可
用则行之，不可用不必示臣下也。”上是之。居仁字行
之，大兴人。泰和二年进士。天兴末时北渡，举家投黄
河死。